b'\n_START_ARTICLE_\nJames L. Kemper\n_START_SECTION_\nLapsuus ja nuoruus\n_START_PARAGRAPH_\nKemper syntyi Mountain Prospectissa Madison Countyss\xc3\xa4 Virginiassa Frederick T. Kemperin veljeksi (Kemperin sotilaskoulun perustaja). H\xc3\xa4nen isois\xc3\xa4ns\xc3\xa4 palveli George Washingtonin esikunnassa Yhdysvaltain vapaussodassa, mutta h\xc3\xa4nell\xc3\xa4 itsell\xc3\xa4\xc3\xa4n ei ollut sotilaskoulutusta. H\xc3\xa4n valmistui Washington Collegesta (nykyisin Washingtonin ja Lee College) vuonna 1842, ja h\xc3\xa4nest\xc3\xa4 tuli lakimies._NEWLINE_Meksikon\xe2\x80\x93Yhdysvaltain sodan alkamisen j\xc3\xa4lkeen Kemper liittyi armeijaan ja yleni kapteeniksi ja avustavaksi majoitusmestariksi 1. Virginian jalkav\xc3\xa4keen. H\xc3\xa4n liittyi armeijaan kuitenkin liian my\xc3\xb6h\xc3\xa4\xc3\xa4n (1847) n\xc3\xa4hd\xc3\xa4kseen yht\xc3\xa4\xc3\xa4n taistelutoimintaa. Vuonna 1858 Kemper oli prikaatinkenraali Virginian miliisiss\xc3\xa4. H\xc3\xa4n palveli my\xc3\xb6s kolme kautta Virginian lains\xc3\xa4\xc3\xa4d\xc3\xa4nn\xc3\xb6ss\xc3\xa4 ja kohosi puhemieheksi l\xc3\xa4hettil\xc3\xa4iden taloon sek\xc3\xa4 sotilasasioiden komiteaan, jossa h\xc3\xa4n oli osavaltion sotilaallisen valmistautumisen vahva kannattaja.\n_START_SECTION_\nSis\xc3\xa4llissota\n_START_PARAGRAPH_\nSis\xc3\xa4llissodan alettua Kemper palveli prikaatinkenraalina Virginian vakinaisessa armeijassa ja sitten everstin\xc3\xa4 konfederaation armeijassa, jossa h\xc3\xa4n komensi 7. Virginian jalkav\xc3\xa4ke\xc3\xa4 toukokuusta 1862 l\xc3\xa4htien. H\xc3\xa4nen rykmenttins\xc3\xa4 oli A. P. Hillin prikaatin kenraalimajuri James Longstreetin divisioonassa konfederaation Potomacin-armeijassa kes\xc3\xa4kuusta 1861 maaliskuuhun 1862. Kemper oli mukana ensimm\xc3\xa4isess\xc3\xa4 Bull Runin taistelussa. Urheasta esiintymisest\xc3\xa4\xc3\xa4n Seven Pinesin taistelussa Virginian niemimaalla k\xc3\xa4ydyiss\xc3\xa4 taisteluissa Kemper ylennettiin prikaatinkenraaliksi 3. kes\xc3\xa4kuuta 1862, ja h\xc3\xa4n komensi v\xc3\xa4h\xc3\xa4n aikaa divisioonaa Longstreetin armeijakunnassa. Kenraalimajuri George Pickettin palattua Kemper siirtyi takaisin komentamaan prikaatiaan, joka oli suurin joukko-osasto, jota h\xc3\xa4n tuli taistelukent\xc3\xa4ll\xc3\xa4 komentamaan. Toisessa Bull Runin taistelussa Kemperin prikaati otti osaa James Longstreetin johtamaan yll\xc3\xa4tyshy\xc3\xb6kk\xc3\xa4ykseen unionin joukkojen vasenta sivustaa vastaan, mik\xc3\xa4 miltei tuhosi John Popen komentaman Virginian armeijan._NEWLINE_Antietamin taistelussa Kemperin joukko sijaitsi Sharpsburgin kaupungista etel\xc3\xa4\xc3\xa4n, jossa se puolusti asemiaan Ambrose Burnsiden etenevi\xc3\xa4 joukkoja vastaan iltap\xc3\xa4iv\xc3\xa4ll\xc3\xa4 17. syyskuuta 1862. Kemper veti joukkonsa pois unionin joukkojen edess\xc3\xa4, paljasti konfederaation armeijan oikean sivustan, ja linjan pelasti vain A. P. Hillin divisioonan nopea saapuminen Harpers Ferryst\xc3\xa4. Fredericksburgin taistelussa Kemperin prikaati oli reserviss\xc3\xa4.\n_START_SECTION_\nGettysburgin taistelu ja sotavankeus\n_START_PARAGRAPH_\nGettysburgin taisteluun Kemper saapui Pickettin divisioonan mukana illalla 2. hein\xc3\xa4kuuta 1863. H\xc3\xa4nen prikaatinsa oli 3. hein\xc3\xa4kuuta Pickettin hy\xc3\xb6kk\xc3\xa4yksen vasempana sivustana. Emmitsburgin tien ylityksen j\xc3\xa4lkeen Kemperin prikaatiin osui Unionin Vermontin joukkojen ampumaa tulta: Kemperin joukkoa ajettiin vasemmalle, ja se h\xc3\xa4iritsi koko hy\xc3\xb6kk\xc3\xa4yksen kulkua. Kemperin kuultiin huutavan: "Tuolla on aseita pojat, menk\xc3\xa4\xc3\xa4 niiden luo". H\xc3\xa4nen mahtailunsa teki h\xc3\xa4net selv\xc3\xa4ksi maaliksi unionin kiv\xc3\xa4\xc3\xa4rimiehille, ja h\xc3\xa4n saikin luodin vatsaansa ja joutui unionin joukkojen vangiksi. Kersantti Leigh Blanton 1. Virginian jalkav\xc3\xa4est\xc3\xa4 pelasti h\xc3\xa4net. Haavoittunut Kemper kannettiin takaisin unionin linjoille Seminary Ridgeen. Lee kysyi h\xc3\xa4nen tilansa vakavuutta, ja Kemper pelk\xc3\xa4si sen olevan kuolettava. H\xc3\xa4n pyysi Leet\xc3\xa4 "tekem\xc3\xa4\xc3\xa4n t\xc3\xa4yden oikeutuksen h\xc3\xa4nen divisioonansa ty\xc3\xb6lle t\xc3\xa4n\xc3\xa4\xc3\xa4n". Konfederaation per\xc3\xa4ytymismatkalla Virginiaan Kemper joutui j\xc3\xa4lleen unionin joukkojen k\xc3\xa4siin. H\xc3\xa4net vaihdettiin Charles K. Grahamiin 19. syyskuuta 1864. H\xc3\xa4n oli loppusodan ajan liian sairas l\xc3\xa4hte\xc3\xa4kseen taistelukentille, ja h\xc3\xa4n komensi Virginian reservijoukkoja. H\xc3\xa4net ylennettiin kenraalimajuriksi 19. syyskuuta 1864.\n_START_SECTION_\nSodan j\xc3\xa4lkeen\n_START_PARAGRAPH_\nKemperiin vatsaan osunutta luotia ei ollut mahdollista poistaa, ja Kemper k\xc3\xa4rsi kovista kivuista lopun ik\xc3\xa4\xc3\xa4ns\xc3\xa4. Sodan j\xc3\xa4lkeen h\xc3\xa4n ty\xc3\xb6skenteli lakimiehen\xc3\xa4, ja h\xc3\xa4net valittiin j\xc3\xa4lleenrakennuksen j\xc3\xa4lkeen ensimm\xc3\xa4iseksi Virginian kuvern\xc3\xb6\xc3\xb6riksi 1. tammikuuta 1874. H\xc3\xa4n kuoli vuonna 1887 Walnut Hillsiss\xc3\xa4 Orangen piirikunnassa Virginiassa, minne h\xc3\xa4net on haudattu.\n_START_SECTION_\nElokuva\n_START_PARAGRAPH_\nN\xc3\xa4yttelij\xc3\xa4 Royce D. Applegate on esitt\xc3\xa4nyt Kemperi\xc3\xa4 kahdessa elokuvassa, Gettysburgissa (1993) ja Jumalan miekassa (2003).'